Øresundsforbindelsen

**Øresundsforbindelsen** er en 15,9 km lang strekning med jernbane og motorvei over og under Øresund som forbinder København (Amager) med Malmö (Lernacken). 

Jernbanen er dobbeltsporet, og kalles Øresundsbanen. Motorveien er en del av Europavei 20.

Forbindelsen består av en 430&nbsp; m lang kunstig halvøy ved København, en 3&nbsp;510 m lang senketunnel (**Øresundstunnelen**), en 4&nbsp;055 m lang kunstig øy (**[[Peberholm]]**) som ligger rett syd for Saltholm  og en 7&nbsp;845 m lang bro (**Øresundsbroen**)  med en skråstagsbro på 1&nbsp;092 m.

De samlede kostnader med Øresundsforbindelsen var rundt 30,1 milliarder DKK (2000-kr).

Hele tunnel-bro-anlegget ble åpnet den 1. juli 2000 av kong Carl XVI Gustaf av Sverige og dronning Margrethe II av Danmark.

Årsdøgnstrafikken (ÅDT) over broen var i 2017 på 20&nbsp;631 biler, en moderat økning på 1,7% fra året før.

## Øresundsbroen
Broens offisielle navn er «Øresundsbron», dvs. en stavemåte med dansk «ø», men svensk bøyning - «bron», som på dansk ville vært «broen». Stavemåten skal symbolisere forbindelsen mellom Danmark og Sverige.

Broens overbygning er konstruert i to etasjer og bygget i stål og betong. Et gitterverk i stål bærer det øvre betongdekket til motorveien, og det nedre dekket til jernbanen. 

Broen er den lengste i Norden, 7&nbsp;850 meter lang og åsted i serien Broen 2011–17. Broen går fra Peberholm til Lernacken, like syd for Malmö. 5&nbsp;350 meter av broen ligger på svensk side. Over seilingsleden er det bygget en skråstagsbro, og dennes 204 meter høye pilarer er Sveriges høyeste byggverk.

Skråstagsbroens totale lengde er 1&nbsp;092 meter og bæres av fire pilarer (204 moh.), som står parvis på samme fundament. Det frie spennet mellom pilarene er 490 meter. Broflatens høyde over havet er 57 meter. Brobanen henger i 80 kabelstag, som er fastgjort parvis i pilarene med tolv meters avstand. 

Den vestre tilslutningsbroen går fra Peberholm, og er 3&nbsp;014 meter lang, bestående av atten brofag som er 140 meter lange og fire brofag som er 120 meter lange.

Den østlige tilslutningsbroen er 3&nbsp;739 meter lang og inndelt i 27 brofag. 24 av brofagene er 140 meter lange, og tre er 120 meter lange.

Fartsgrensen på broen er normalt 110 km/t på begge sider grensen, men kan ved hjelp av elektroniske skilter settes ned ved dårlig vær.

## Øresundstunnelen

Øresundstunnelen eller *Drogdentunnelen* er totalt 4&nbsp;050 meter lang og består av en 3&nbsp;510 meter lang senketunnel under Drogden, samt to portalbygninger på hver 270 meter. Den starter ved en kunstig halvøy ved Amager (nær Kastrup) og ender på Peberholm. 

Tunnelen er bygget av 20 prefabrikkerte elementer som hver er 176&nbsp;m lange, 38,8&nbsp;m brede og 8,6&nbsp;m høye og veier 55&nbsp;000 tonn. Dette gjør dem til de største prefabrikkerte tunnelelementer i verden. Elementene er lagt i et utgravet renne på havbunnen og dekket av et beskyttende lag med stein. Seilingsdybden på en 600 meter lang strekning er 10 meter.

De fire kjørebanene på motorveien er 3,5 meter brede, og i tillegg er det satt av 1 meters nødfortau på hver side av tunnelløpene. Med 88 meters intervaller er det nødpassasjer til et eget nødløp som går i hele tunnelens lengde. Det er langsgående lysbånd i taket på begge sider av hvert tunnelløp. Tunnelen har omfattende brannsikring. I hvert motorveiløp er det 80 ventilatorer (vifter), montert i fire grupper. 

Veitunnelen har et avansert trafikkstyringssystem, med kameraer med 60 meters intervaller. Systemet styres fra Lernacken. Fartsgrensen i tunnelen er normalt 90 km/t.

Jernbaneløpene er også omfattende brannsikret, og det er nødforbindelser mellom de to løpene med 88 meters intervaller. Det er nødfortau på hver side av løpene.

## Trafikkutvikling
Det var en sterk økning i trafikken de første årene etter åpningen og frem til 2009, mens det i årene 2010-13 var en moderat nedgang. Fra 2014 var trafikken igjen økende og det ble satt ny trafikkrekord i 2017 med 7,53 millioner kjøretøy. I 2018 ligger det etter fem måneder an til en trafikkøkning på omkring 1%. Tabellen angir trafikkutviklingen i gjennomsnitt pr. døgn (ÅDT):

1Juli-des 2000
2Prognose basert på tall fra januar-mai 2018

## Eierforhold og drift
Øresundsforbindelsen eies og drives av «Øresundsbro Konsortiet», som igjen eies med 50&nbsp;% av «A/S Øresund» og 50&nbsp;% av «Svensk-danska Broförbindelsen» (SVEDAB) AB. «A/S Øresund» eies 100&nbsp;% av «Sund og Bælt Holding A/S», som igjen eies av den danske stat (Trafikministeriet). SVEDAB eies 100&nbsp;% av den svenske stat, ved Næringsdepartementet, fordelt med 50&nbsp;% på «Vägverket» og 50&nbsp;% på «Banverket». 

«Øresundsbro Konsortiet»s hovedoppgave er å eie og drive broforbindelsen, og å nedbetale de lånene som har finansiert byggingen. Inntektene sikres ved bropenger (ca. 60&nbsp;%), samt inntekter fra jernbanen (ca. 40&nbsp;%).

De samlede kostnader med Øresundsforbindelsen var ca. 30,1 mrd. DKK. De siste års gode trafikktall gjør at broforbindelsen antas å være nedbetalt i 2034.

## Betalingsanlegget

Betalingsanlegget ligger på den svenske siden av broen og har 11 kjørebaner i hver retning. Avgiftens størrelse beregnes etter et automatisk registreringssystem som registrerer kjøretøyets lengde.

Kjørebanene er skiltet for tre ulike registrerings- og betalingsmåter.
* **[[BroBizz]]** (EasyGo)
* **Automatisk** – Med kontanter eller kort (bankkort og kredittkort) – I to høyder.
* **Manuell** – Betjente luker.

## Priser (bropenger)
Fra 1. januar 2007 gjelder følgende priser (kontantpriser – en vei):

Øresundsforbindelsen tar også AutoPASS (Gjennom samarbeidet EasyGo).

Det finnes ytterligere tilbud. f.ex. 10-turskort (173 DKK/tur).
;Kollektivtrafikkbillett
Pr. person:

## Se også
* Femernbæltforbindelsen
* Storebæltsbroen
* Øresundstog
* Øresundsbanen

## Referanser


## Eksterne lenker
* 
* Øresundbroen på broer.no